**súťažné podklady**

**(informatívne)**

**Zadanie a podmienky súťaže**

**Identifikácia zákazky a postupu zadávania:**

*Nadlimitná zákazka na uskutočnenie stavebných prác*

*Dynamický nákupný systém*

*Užšia súťaž*

*Zadávanie zákazky v rámci vytvoreného dynamického nákupného systému*

**Identifikácia predmetu zákazky:**

***Dynamický nákupný systém - stavebné práce a súvisiace služby pre RTVS***

Tento dokument je vypracovaný v súlade so zákonom o verejnom obstarávaní v platnom znení (ďalej len "zákon") a s ostatnými platnými právnymi predpismi Slovenskej republiky

|  |  |
| --- | --- |
| Zadanie a podmienky súťaže vypracoval: | ............................................. |
|  |
| Zmluvné podmienky schválil: | ............................................. |
|  |
| Za súlad procesu so zákonom zodpovedá: | ............................................. |
|  |
| Zadanie a podmienky súťaže schválil: | ............................................. |
|  |

**Upozornenie: Toto zadanie a podmienky súťaže (súťažné podklady) sú len informatívne a budú upravené pre zadávanie každej konkrétnej zákazky.**

OBSAH

[A. Podmienky súťaže 4](#_Toc522625770)

[Vyhlásenie uchádzača 4](#_Toc522625771)

[Komunikácia a vysvetľovanie 4](#_Toc522625772)

[1. Jazyk ponuky 4](#_Toc522625773)

[2. Komunikácia 4](#_Toc522625774)

[3. Vysvetľovanie 5](#_Toc522625775)

[Príprava a predkladanie ponuky 5](#_Toc522625776)

[4. Vyhotovenie ponuky 5](#_Toc522625777)

[5. Obsah ponuky 5](#_Toc522625778)

[6. Mena a ceny uvádzané v ponuke 5](#_Toc522625779)

[7. Stanovenie ceny 5](#_Toc522625780)

[8. Predkladanie ponúk 6](#_Toc522625781)

[9. Miesto a lehota na predkladanie ponúk 6](#_Toc522625782)

[10. Viazanosť ponuky 6](#_Toc522625783)

[11. Doplnenie, zámena a odvolanie ponuky 6](#_Toc522625784)

[Otváranie a vyhodnocovanie ponúk 6](#_Toc522625785)

[12. Otváranie ponúk 6](#_Toc522625786)

[13. Vyhodnocovanie ponúk 6](#_Toc522625787)

[Ukončenie súťaže 7](#_Toc522625788)

[14. Informácia o výsledku vyhodnotenia ponúk 7](#_Toc522625789)

[15. Súčinnosť úspešného uchádzača potrebná na uzavretie zmluvy 7](#_Toc522625790)

[16. Uzavretie zmluvy 7](#_Toc522625791)

[17. Zrušenie verejného obstarávania 8](#_Toc522625792)

[Ostatné ..................................................................................................................................................................................8](#_Toc522625793)

[18. Súťažné podklady 8](#_Toc522625795)

[19. Zmluva 8](#_Toc522625796)

[20. Zdroj finančných prostriedkov 8](#_Toc522625797)

[B. Kritériá na vyhodnocovanie ponúk a spôsob ich uplatnenia 9](#_Toc522625798)

[1. Stanovenie kritérií na vyhodnotenie ponúk 9](#_Toc522625799)

[A). Najnižšia celková cena 9](#_Toc522625800)

[Špecifikácia kritéria 9](#_Toc522625801)

[Spôsob uplatnenia kritéria 9](#_Toc522625801)

[B). Najlepsí pomer ceny a kvality](#_Toc522625800).................................................................................................................................10

[Špecifikácia kritéria ...............................................................................................................................................10](#_Toc522625801)

[Spôsob uplatnenia kritéria 11](#_Toc522625801)

[Príloha č. 1: Opis predmetu zákazky/Zadanie 13](#_Toc522625802)

[Príloha č. 2: Návrh na plnenie kritérií 14](#_Toc522625803)

[Príloha č. 3A: Návrh zmluvy o dielo 15](#_Toc522625804)

[Príloha č. 3B: Návrh zmluvy o poskytovaní služieb 16](#_Toc522625805)

**Identifikácia verejného obstarávateľa:**

Verejný obstarávateľ:

Názov: **Rozhlas a televízia Slovenska**, v skrátenej forme „RTVS“

Sídlo: Mlynská dolina, 845 45 Bratislava

Zastúpený: PhDr. Jaroslav Rezník - generálny riaditeľ

IČO: 47 232 480

DIČ: 2023169973

IBAN: SK78 1100 0000 0029 2312 3200

URL: [www.rtvs.org](http://www.rtvs.org)

Kontakt pre komunikáciu s uchádzačmi:

Kontaktná osoba: Tomáš Barbírik

Telefón: +421 2 6061 1102

Dynamický nákupný systém (ďalej len „DNS“) je elektronický postup zadávania nadlimitnej zákazky, ktorý je súčasťou Elektronického kontraktačného systému (ďalej len „EKS“) a je vytvorený, prevádzkovaný a dostupný na webovom sídle: <https://eo.eks.sk/ElektronickaTabula/Detail/55>.

V dokumente „Všeobecné podmienky elektronického obstarávania“, ktorý je zverejnený na https://eo.eks.sk sú upravené v rozsahu zákona podmienky používania DNS z hľadiska bezpečnosti, ochrany osobných údajov a iných údajov, tiež postup pri zaradení do DNS a zadávanie zákaziek v ňom, ako aj podrobnosti vo vzťahu ku komunikácii, doručovaniu, identifikácii a autentifikácii. Podrobnosti o elektronickej komunikácii vrátane doručovania sú v tomto dokumente uvedené v čl. III Komunikácia a doručovanie.

**Podmienky používania elektronických zariadení v rámci DNS**

Na používanie DNS v rámci EKS je potrebné splnenie nasledujúcich technických požiadaviek:

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on), ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač .pdf súborov.

# Podmienky súťaže

## Vyhlásenie uchádzača

Uchádzač, a v prípade skupiny uchádzačov aj jej jednotliví členovia, berú na vedomie, že sú povinní v rámci verejného obstarávania rešpektovať a aplikovať princípy rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku.

Predložením ponuky uchádzač v súlade s týmto zadaním a podmienkami súťaže (ďalej len "zadanie") výslovne potvrdzuje, že:

* súhlasí s obsahom tohto zadania a so všetkými podmienkami súťaže uvedenými v tomto zadaní ako aj v iných dokumentoch zverejnených verejným obstarávateľom na Elektronickej tabuli k predmetnému DNS na <https://eo.eks.sk/ElektronickaTabula/Detail/55>.
* je dôkladne oboznámený s celým obsahom týchto dokumentov,
* všetky ním predložené doklady, dokumenty, vyhlásenia a údaje uvedené v ponuke alebo akejkoľvek inej komunikácii s verejným obstarávateľom týkajúcej sa tohto verejného obstarávania sú pravdivé a úplné,
* predkladá iba jednu ponuku a nie je členom skupiny uchádzačov, ktorá ako iný uchádzač predkladá ponuku,
* spĺňa všetky požiadavky verejného obstarávateľa na predmet zákazky,
* je oprávnený plniť a schopný riadne a včas dodať plnenie, ktoré je predmetom jeho ponuky,
* v rámci plnenia konkrétneho zadávania zákazky vykoná všetky úkony tak, aby bolo dosiahnuté bezchybné užívanie plnenia,
* najneskôr pri uzatvorení zmluvy budú uchádzač, prípadne všetci členovia skupiny uchádzačov ako i všetci subdodávatelia, ktorí majú byť použití pri plnení zmluvy, zapísaní v registri partnerov verejného sektora, ak sa na neho/nich takáto povinnosť vzťahuje.

## Komunikácia a vysvetľovanie

* + 1. Jazyk ponuky
       1. Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do jazyka slovenského.
    2. Komunikácia
       1. Komunikácia a výmena informácií medzi verejným obstarávateľom a uchádzačmi sa uskutočňuje v slovenskom jazyku písomne prostredníctvom elektronických prostriedkov, spôsobom určeným funkcionalitou EKS.
       2. Podrobné pravidlá a podmienky komunikácie a výmeny informácií v DNS v rámci EKS sú uvedené v platných Všeobecných podmienkach elektronického obstarávania dostupných na internetovej adrese: https://eo.eks.sk.
       3. Dokumenty týkajúce sa tohto postupu verejného obstarávania sú verejne, bezodplatne, neobmedzene, úplne a priamo prístupné na Elektronickej tabuli v rámci EKS od uverejnenia oznámenia o vyhlásení verejného obstarávania podľa zákona.
    3. Vysvetľovanie
       1. Vysvetlenie informácií potrebných na vypracovanie ponuky verejný obstarávateľ bezodkladne oznámi najneskôr šesť dní pred uplynutím lehoty na predloženie ponúk zverejnením na Elektronickej tabuli za predpokladu, že žiadosť o vysvetlenie bude doručená elektronicky funkcionalitou EKS dostatočne vopred. Za včas doručenú žiadosť uchádzača o vysvetlenie sa bude považovať žiadosť o vysvetlenie doručená verejnému obstarávateľovi spôsobom podľa Všeobecných podmienok elektronického obstarávania a tohto zadania, a to výlučne elektronicky spôsobom určeným funkcionalitou EO.

## Príprava a predkladanie ponuky

* + 1. Vyhotovenie ponuky
       1. Ponuky predkladané na konkrétne zákazky zadávané v rámci DNS (ďalej len „ponuky“) musia byť vyhotovené výlučne elektronicky spôsobom určeným funkcionalitou EKS.
       2. Všetky náklady a výdavky spojené s prípravou, vyhotovením a predložením ponúk znáša uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci DNS.
    2. Obsah ponuky
       1. Požiadavky na obsah ponúk predkladaných na konkrétne zákazky zadávané v rámci DNS budú uvedené v jednotlivých výzvach na predkladanie ponúk.
       2. Spôsob predloženia ponuky je determinovaný elektronickým vzorom v rámci funkcionality predloženia ponuky pre postup DNS, dostupnej na Elektronickej tabuli konkrétnej zákazky v systéme EKS, a to do uplynutia lehoty na predkladanie ponúk.
    3. Mena a ceny uvádzané v ponuke
       1. Verejný obstarávateľ požaduje stanoviť ceny v ponuke v mene EUR.
    4. Stanovenie ceny
       1. Pre výpočet celkovej zmluvnej ceny uchádzač vyplní pre všetky *Návrhom na plnenie kritérií* stanovené položky týkajúce sa ceny podľa vzoru uvedeného v prílohe č. 2 tohto zadania nasledovné údaje:
* cena v EUR bez dane z pridanej hodnoty (ďalej len „DPH“)
* sadzba DPH v %,
* cena v EUR s DPH.
  + - 1. Ak uchádzač nie je platcom DPH, uvedie v položke "sadzba DPH" slovné spojenie "neplatca DPH". Ak je uchádzač platcom DPH, uvedie príslušnú sadzbu DPH.
      2. Počet desatinných miest pre výpočty je určený na dve desatinné miesta.
      3. Uchádzač je povinný v predloženej ponuke vziať do úvahy všetky skutočnosti a náklady, ktoré sú nevyhnutné na úplné a riadne plnenie zmluvy, podľa požiadaviek na plnenie zmluvy, pričom do svojich cien zahrnie náklady spojené s plnením predmetu zákazky, a to najmä:
* paušálne a dopravné náklady,
* náklady na obstaranie dokumentov súvisiacich s predmetom zmluvy, ak takéto dokumenty požaduje verejný obstarávateľ,
* všetky ďalšie náklady, ktoré sa môžu vyskytnúť v súvislosti s riadnym plnením predmetu zmluvy.
  + 1. Predkladanie ponúk
       1. Každý uchádzač môže vo verejnom obstarávaní pri zadávaní konkrétnej zákazky v rámci DNS predložiť iba jednu ponuku, buď samostatne sám za seba alebo ako člen skupiny uchádzačov, a to výlučne elektronicky spôsobom určeným funkcionalitou EKS. Uchádzač nemôže byť pri zadávaní konkrétnej zákazky v rámci DNS, členom skupiny uchádzačov, ktorá predkladá ponuku.
       2. Uchádzač predloží úplnú ponuku v oznámenom formáte dokumentov výlučne elektronicky spôsobom určeným funkcionalitou EKS.
       3. Uchádzač môže predloženú ponuku pri zadávaní konkrétnej zákazky v rámci DNS vziať späť do uplynutia lehoty na predkladanie ponúk.
    2. Miesto a lehota na predkladanie ponúk
       1. Lehotu na predkladanie ponúk pri zadávaní konkrétnej zákazky v rámci DNS určí verejný obstarávateľ vo výzve na predkladanie ponúk a na Elektronickej tabuli.
       2. Uchádzači predložia svoje ponuky v lehote na predkladanie ponúk výlučne elektronicky, spôsobom určeným funkcionalitou EKS.
       3. Obsah každej ponuky bude sprístupnený až po uplynutí lehoty na predkladanie ponúk.
    3. Viazanosť ponuky
       1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom vo výzve na predkladanie ponúk a na Elektronickej tabuli.
       2. Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.
    4. Doplnenie, zámena a odvolanie ponuky
       1. Späťvzatie ponuky je možné vykonať odvolaním pôvodnej ponuky a to výlučne elektronicky, spôsobom určeným funkcionalitou EKS. Späťvzatú ponuku je potrebné doručiť spôsobom opísaným v tomto zadaní v lehote na predkladanie ponúk.

## Otváranie a vyhodnocovanie ponúk

* + 1. Otváranie ponúk
       1. Ponuky sa otvárajú na mieste a v čase uvedenom vo výzve na predkladanie ponúk, spôsobom určeným funkcionalitou EKS, a to sprístupnením obsahu ponúk verejnému obstarávateľovi.
    2. Vyhodnocovanie ponúk
       1. Komisia určená verejným obstarávateľom vyhodnotí ponuky v súlade s podmienkami a požiadavkami uvedenými vo výzve na predkladanie ponuky a v tomto zadaní a vylúči uchádzača/ponuku, ak existuje rozpor medzi predloženými dokladmi a dokumentmi a podmienkami a požiadavkami uvedenými v súťažných podkladoch, zákone a/alebo v iných právnych predpisoch.
       2. V prípade, ak to bude potrebné, verejný obstarávateľ v súlade so zákonom požiada uchádzača o vysvetlenie alebo doplnenie predložených dokladov alebo vysvetlenie ponuky.
       3. Komisia zriadená verejným obstarávateľom v súlade so zákonom vyhodnotí ponuky uchádzačov, ktoré neboli vylúčené, na základe objektívneho/objektívnych kritéria/kritérií na vyhodnotenie ponúk, ktoré súvisí/súvisia s predmetom zákazky a ktoré je/sú nediskriminačné a podporuje/podporujú hospodársku súťaž s cieľom určiť ekonomicky najvýhodnejšiu ponuku alebo ponuku s najnižšou cenou, určeného/určených v tomto zadaní, v oznámení o vyhlásení verejného obstarávania a spresneného/spresnených vo výzve na predkladanie ponúk a na základe pravidiel ich uplatnenia.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ bude po vyhodnotení ponúk postupovať nasledovne: Verejný obstarávateľ po vyhodnotení ponúk, po skončení postupu podľa predošlého bodu tohto zadania a po odoslaní všetkých oznámení o vylúčení uchádzača/uchádzačov, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na Elektronickej tabuli. Úspešnému uchádzačovi, resp. úspešným uchádzačom bude oznámené, že verejný obstarávateľ jeho/ich ponuku, resp. ponuky prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, resp. úspešných uchádzačov, informácie o charakteristikách a výhodách jeho/ich ponuky/ponúk a lehoty, v ktorej môže byť doručená námietka podľa zákona.
    2. Súčinnosť úspešného uchádzača potrebná na uzavretie zmluvy
       1. Úspešný uchádzač alebo uchádzači, a ak je to relevantné v súlade so zákonom uchádzač, ktorý sa umiestnil ako druhý, resp. tretí v poradí sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohli byť uzavreté do 10 pracovných dní odo dňa uplynutia lehôt určených zákonom, ak boli na ich uzavretie písomne vyzvaní; najmä, nie však výlučne, predložiť doklady preukazujúce splnenie požiadaviek na predmet zákazky požadovaných *v prílohe č. 1 Opis predmetu zákazky/Zadanie* (prípadné predzmluvné podmienky) a/alebo vo výzve na predkladanie ponúk na konkrétnu zákazku.
       2. Úspešný uchádzač alebo uchádzači, všetci členovia skupiny uchádzačov a ich subdodávatelia sú povinní byť zapísaní v registri partnerov verejného sektora v zmysle zákona o registri partnerov verejného sektora na účely poskytnutia riadnej súčinnosti potrebnej na uzavretie zmluvy.
    3. Uzavretie zmluvy
       1. Výsledkom postupu verejného obstarávania bude uzavretie zmluvy s jedným úspešným uchádzačom/viacerými úspešnými uchádzačmi, v súlade s vymedzením predmetu zákazky v *prílohe č. 1 Opis predmetu zákazky/Zadanie.*
       2. Podrobné vymedzenie zmluvných podmienok dodania požadovaného predmetu zákazky je uvedené vo forme návrhov zmlúv v *prílohe č. 3 Návrh zmluvy*.
       3. Uzavretá zmluva nesmie byť v rozpore so zadaním a s ponukou predloženou úspešným uchádzačom alebo uchádzačmi.
       4. Verejný obstarávateľ môže uzavrieť zmluvu s úspešným uchádzačom alebo uchádzačmi najskôr šestnásty deň odo dňa odoslania informácie o výsledku vyhodnotenia ponúk podľa zákona, ak neboli uplatnené revízne postupy alebo nenastala iná prekážka podľa zákona.
       5. Úspešný uchádzač pred podpisom zmluvy, ktorá bude výsledkom tohto verejného obstarávania, bude povinný:

1. uviesť údaje o všetkých známych subdodávateľoch, údaj o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom, v prípade, že uchádzač zabezpečuje realizáciu predmetu zákazky subdodávateľmi. Tieto údaje sa stanú prílohou Zoznam subdodávateľov podieľajúcich sa na poskytovaní služieb návrhu zmluvy,
2. mať v registri partnerov verejného sektora zapísaných konečných užívateľov výhod v súlade so zákonom.
   * 1. Zrušenie verejného obstarávania
        1. Verejný obstarávateľ bude v prípade zrušenia verejného obstarávania alebo jeho časti postupovať v zmysle zákona.

## Ostatné

* + 1. Súťažné podklady
       1. Pre účely tohto verejného obstarávania sa súťažnými podkladmi rozumie zadanie a podmienky súťaže, t.j. akýkoľvek dokument, ktorý verejný obstarávateľ poskytol uchádzačovi alebo na ktorý verejný obstarávateľ v rámci verejného obstarávania odkazuje s cieľom opísať alebo určiť predmet zákazky alebo postup zadávania zákazky vrátane, nie však výlučne, oznámenia o vyhlásení verejného obstarávania, technických špecifikácií, opisu predmetu zákazky/zadania, navrhovaných podmienok zákazky/zmluvných podmienok, výzvy na predkladanie ponuky, formátov, v ktorých uchádzači predkladajú dokumenty, či informácií o všeobecne uplatňovaných povinnostiach ako aj vysvetlenia týchto dokumentov.
    2. Zmluva
       1. Pre účely tohto verejného obstarávania sa zmluvou rozumie, bez ohľadu na jeho formu, záväzok úspešného uchádzača dodať za odplatu verejnému obstarávateľovi plnenie, ktoré bolo predmetom verejného obstarávania.
    3. Zdroj finančných prostriedkov
       1. Zákazka bude financovaná z vlastných finančných prostriedkov verejného obstarávateľa. Platobné podmienky sú uvedené v návrhu zmlúv v *prílohe č. 3 Návrh zmluvy*.

# Kritériá na vyhodnocovanie ponúk a spôsob ich uplatnenia

* + 1. Stanovenie kritérií na vyhodnotenie ponúk

Verejný obstarávateľ stanovil kritériá na vyhodnotenie ponúk s cieľom určiť ekonomicky najvýhodnejšiu ponuku za predmet zákazky. Verejný obstarávateľ bude hodnotiť ponuky v rámci zadávania konkrétnej zákazky v rámci DNS na základe najnižšej ceny podľa kritéria uvedeného v bode A) alebo najlepšieho pomeru ceny a kvality podľa kritérií uvedených v bode B) a v súlade s presnejšou špecifikáciou kritérií uvedených vo výzve na predkladanie ponúk v súlade s § 60 ods. 2 písm. c) zákona a v závislosti od plnenia konkretizovaného a špecifikovaného verejným obstarávateľom vo výzve na predloženie ponuky. Verejný obstarávateľ vo výzve na predkladanie ponúk pri konkrétnom zadávaní zákazky špecifikuje, ktoré z vyššie uvedených kritérií použije na vyhodnotenie konkrétnych ponúk uchádzačov a ich presnú váhu v súlade s rozmedzím definovaným vyššie v tabuľke.

1. **Najnižšia celková cena**
   * 1. Špecifikácia kritéria
        1. **Kritérium: Najnižšia celková cena - Váha: 100%**

Uchádzači vo svojich ponukách predložia svoje návrhy na plnenie kritéria za požadovaný konkrétny typ predmetu zákazky v zmysle informácií uvedených vo výzve na predkladanie ponúk pri zadávaní konkrétnej zákazky.

* + 1. Spôsob uplatnenia kritéria
       1. Kritérium: Najnižšia celková cena

Člen komisie s právom vyhodnocovať ponuky označí ponuku s najnižšou cenou za kritérium typu A) ako prvú, ponuku s druhou najnižšou cenou za kritérium typu A) označí za druhú, atď. Poradie ostatných ponúk sa stanoví obdobne. Úspešným uchádzačom sa stane ten uchádzač, ktorého ponuka sa umiestni na prvom mieste v poradí.

1. **Najlepší pomer ceny a kvality**

|  |  |  |  |
| --- | --- | --- | --- |
| **Číslo** | **Váha** | **Názov kritéria** | **Merná jednotka** |
| 1. | 70 - 99% | Cena za konkrétny predmet plnenia | bude uvedená v rámci konkrétnej výzvy na zadanie konkrétnej zákazky |
| 2. | 0 - 10% | Lehota dodania konkrétneho predmetu plnenia | bude uvedená v rámci konkrétnej výzvy na zadanie konkrétnej zákazky |
| 3. | 0 - 10% | Cena za požadovanú flexibilitu nástupu na plnenie (pohotovosť) | bude uvedená v rámci konkrétnej výzvy na zadanie konkrétnej zákazky |
| 4. | 0 - 10% | Environmentálne kritéria | bude uvedená v rámci konkrétnej výzvy na zadanie konkrétnej zákazky |

* + 1. Špecifikácia kritérií
       1. **Kritérium č. 1: Cena** - Váha: 70 – 99%

Uchádzači vo svojich ponukách predložia svoje návrhy na plnenie kritéria za požadovaný konkrétny typ predmetu zákazky v zmysle informácií uvedených vo výzve na predkladanie ponúk pri zadávaní konkrétnej zákazky.

* + - 1. **Kritérium č. 2: Lehota dodania konkrétneho predmetu zákazky** - Váha: 0 – 10%

Verejný obstarávateľ môže toto kritérium č. 2 uplatňovať v prípade zadávania konkrétnych zákaziek týkajúcich sa plánovaných rekonštrukcií/plánovaných stavebných prác/služieb. Použitie tohto kritéria ako aj jeho presná špecifikácia a presná váhovosť budú uvedené vo výzve na predkladanie ponúk pri zadávaní konkrétnej zákazky.

* + - 1. **Kritérium č. 3: Cena za požadovanú flexibilitu nástupu na plnenie (pohotovosť)** - Váha: 0 – 10%

Verejný obstarávateľ môže predmetné kritérium č. 3 uplatňovať v prípade zadávania konkrétnych zákaziek týkajúcich stavebných prác, u ktorých nie je možné predvídať presný čas požadovaného plnenia, napr. plnenia spojené s opravou a údržbou, pri ktorých je dôležité z pohľadu verejného obstarávateľa minimalizovať obmedzenie činnosti prevádzky verejného obstarávateľa, minimalizovať obmedzenie zamestnancov verejného obstarávateľa vo výkone ich činnosti, minimalizovať bezpečnostné riziká na pracoviskách verejného obstarávateľa, alebo minimalizovať škody na majetku alebo zdraví zamestnancov verejného obstarávateľa.

Použitie tohto kritéria ako aj jeho presná špecifikácia a presná váhovosť budú uvedené vo výzve na predkladanie ponúk pri zadávaní konkrétnej zákazky.

* + - 1. **Kritérium č. 4: Environmentálne kritériá** - Váha: 0 – 10%

Verejný obstarávateľ môže predmetné kritérium č. 4 uplatňovať v prípade zadávania konkrétnych zákaziek týkajúcich stavebných prác alebo služieb, u ktorých je vhodné prihliadať pri plnení predmetu konkrétnej zákazky aj na environmentálne hľadisko napr.: úspora elektrickej energie, úspora vody, znižovanie nebezpečných látok ohrozujúcich vodu, pôdu, ovzdušie alebo ľudské zdravie, využívanie obnoviteľných zdrojov energie, environmentálne nakladanie s odpadmi alebo redukcia obalov či využívanie recyklovateľných materiálov.

Použitie tohto kritéria ako aj jeho presná špecifikácia a presná váhovosť budú uvedené vo výzve na predkladanie ponúk pri zadávaní konkrétnej zákazky.

* + 1. Spôsob uplatnenia kritérií
       1. Kritérium č. 1:

Komisia na vyhodnotenie ponúk pridelí maximálny počet bodov za kritérium č. 1 ponuke uchádzača s najnižšou navrhovanou hodnotou za kritérium č. 1 a pri ostatných ponukách sa počet bodov určí úmerou, t.j. počet bodov za kritérium č. 1 sa vyjadrí ako podiel najnižšej navrhovanej hodnoty za kritérium č. 1 a navrhovanej hodnoty za kritérium č. 1 príslušnej vyhodnocovanej ponuky, ktorý sa prenásobí maximálnym počtom bodov pre kritérium č. 1. Body sa zaokrúhľujú na dve desatinné miesta.

* + - 1. Kritérium č. 2:

Komisia na vyhodnotenie ponúk pridelí maximálny počet bodov za kritérium č. 2 ponuke uchádzača s najnižšou navrhovanou hodnotou za kritérium č. 2 a pri ostatných ponukách sa počet bodov určí úmerou, t.j. počet bodov za kritérium č. 2 sa vyjadrí ako podiel najnižšej navrhovanej hodnoty za kritérium č. 2 a navrhovanej hodnoty za kritérium č. 2 príslušnej vyhodnocovanej ponuky, ktorý sa prenásobí maximálnym počtom bodov pre kritérium č. 2. Body sa zaokrúhľujú na dve desatinné miesta.

* + - 1. Kritérium č. 3

Komisia na vyhodnotenie ponúk pridelí maximálny počet bodov za kritérium č. 3 ponuke uchádzača s najnižšou navrhovanou hodnotou za kritérium č. 3 a pri ostatných ponukách sa počet bodov určí úmerou, t.j. počet bodov za kritérium č. 3 sa vyjadrí ako podiel najnižšej navrhovanej hodnoty za kritérium č. 3 a navrhovanej hodnoty za kritérium č. 3 príslušnej vyhodnocovanej ponuky, ktorý sa prenásobí maximálnym počtom bodov pre kritérium č. 3. Body sa zaokrúhľujú na dve desatinné miesta.

* + - 1. Kritérium č. 4

Komisia na vyhodnotenie ponúk pridelí maximálny počet bodov za kritérium č. 4 ponuke uchádzača s najnižšou/najvyššou navrhovanou hodnotou za kritérium č. 4 a pri ostatných ponukách sa počet bodov určí úmerou, t.j. počet bodov za kritérium č. 4 sa vyjadrí ako podiel najnižšej/najvyššej navrhovanej hodnoty za kritérium č. 4 a navrhovanej hodnoty za kritérium č. 4 príslušnej vyhodnocovanej ponuky, ktorý sa prenásobí maximálnym počtom bodov pre kritérium č. 4. Body sa zaokrúhľujú na dve desatinné miesta.

* + - 1. Hodnotenie jednotlivých ponúk uchádzačov je dané pridelením vypočítaného počtu bodov podľa spôsobu hodnotenia uvedeného pri jednotlivých kritériách za jednotlivé návrhy na plnenie kritérií, ktoré sú uvedené v ponukách uchádzačov. Po pridelení príslušného počtu bodov za jednotlivé návrhy na plnenie bude vykonaný vzájomný súčet pridelených bodov za všetky posudzované návrhy na plnenie vo vzťahu k jednotlivým ponukám uchádzačov.
      2. Úspešným uchádzačom sa stane ten uchádzač, ktorého ponuka po vzájomnom porovnaní celkového počtu bodov pridelených po súčte výsledných bodových hodnôt, zaokrúhlených na dve desatinné miesta, dosiahne najvyššie bodové hodnotenie. Ako druhý v poradí bude klasifikovaný ten uchádzač, ktorého ponuka po vzájomnom porovnaní celkového počtu bodov pridelených po súčte výsledných bodových hodnôt, zaokrúhlených na dve desatinné miesta, dosiahne druhé najvyššie bodové hodnotenie. Poradie ostatných uchádzačov sa stanoví obdobne podľa počtu získaných bodov.

Príloha č. 1: Opis predmetu zákazky/Zadanie

Podrobný opis predmetu zákazky bude uvedený v rámci konkrétnej výzvy na zadanie každej konkrétnej zákazky.

Príloha č. 2: Návrh na plnenie kritérií

Formulár návrhu na plnenie kritérií bude uvedený v rámci konkrétnej výzvy na zadanie každej konkrétnej zákazky.

Príloha č. 3A: Návrh zmluvy o dielo

Príloha č. 3B: Návrh zmluvy o poskytovaní služieb